او اینجه، نازلی باخیشلار، او آتشین گؤزلر
حزین حزین نه باخیر، سانکه عاشیقین گؤزلر
سنین کیمی، گؤزلیم، نازنین گؤزل چوخدور
کی، یوخدور هئچ بیریسینده، بو نازنین گؤزلر
سنین او گؤزلرینی بیرجه یول گؤرن عاشیق
اینان کی، سؤیله یه جک یوز یول آفرین گؤزلر!
سورولسامندن، اسیر ائیله ین کیم اولدی سنی؟
باخوب بو گؤزلره عرض ائیلرم، همین گؤزلر
وفاسی اولماسا بیر گون ده، چوخ گمان، دوزمز
وفالی اولسا، یوز ایل عاشقین یقین گؤزلر
همیشه شاد اولورام انتظار وصلین ایله
نئجه کی، بیر تازا داماد اولان گلین گؤزلر
من اؤز نیگاریمی، عیب ائتمه، گؤزله سه م، واحد
کی، بولبول اوز گولونو، عاشیق همدمین گؤزلر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab